Silje Waade

Silje Katrine Waade (født 1994) er en norsk håndballspiller som representerer Byåsen og Norges kvinnelandslag i håndball. Hun spiller høyre bakspiller, og er venstrehendt.

Hun begynte med håndball da hun var tolv år gammel, og drev tidligere med friidrett og turn.

 Idrettskarriere 
Waade begynte med håndball da hun var 12 år gammel, i Stjørdals-Blink, og gikk til Byåsen Elite i 2010.Facebook - Silje K. Waade - Fansite, besøkt 8. desember 2016. Hun spilte for Byåsen Elite til hun gikk til Vipers Kristiansand sommeren 2018.Valgte Vipers etter åtte sesonger i Byåsen. nrk.no. Besøkt 11. desember 2019

Hun deltok ved ungdoms-VM i håndball 2012, der Norge fikk bronse etter seier 36–30 over Romania i bronsefinalen. Hun debuterte på rekrutteringslandslaget 5. juni 2014, der Waade scoret ett mål.Byåsen IL - Rekruttlandslaget med seier over Sverige , besøkt 8. desember 2016. Sommeren 2014 skadet hun korsbåndet, og mistet dermed sesongen 2014/15.

I 2016 var hun med på rekruttlandslagssamling i Slovakia, og ble tatt ut til å delta under Golden League-turneringen mot Danmark, Russland og Frankrike i oktober, der Norge vant, og Waade ble tatt ut på turneringens all star team.Stjørdalens Blad - Debutant Silje fikk plass på allstarlaget , besøkt 8. desember 2016. Hun deltok også ved Møbelringen Cup, der Norge vant finalen mot Russland, og Waade scoret to mål i finalen.Norges håndballforbund - Finale i Møbelringen, besøkt 8. desember 2016. Hun ble tatt til Håndball-EM 2016, der hun var det norske lagets lengste spiller.NRK.no - De høye debutantene er Norges nye EM-våpen, besøkt 8. desember 2016.

Hun fikk sitt internasjonale gjennombrudd og spilte alle kamper på det norske laget som vant gull under EM 2016 i Sverige. Hun fikk spesielt ros for sin innsats i forsvaret.

Hun spilte i Vipes til klubben gikk konkurs i 2025, og gikk deretter til sin tidligere klubb Byåsen.

 Individuelle utmerkelser 
 Golden League 2016 - Beste høyre kantspiller
 Grundigligaen 2016/2017 - månedens beste høyre bakspiller for september 2016

 Referanser 

 Eksterne lenker 

 Presentasjon hos Byåsen Elite

Kategori:Norske håndballspillere
Kategori:Europamestere i håndball
Kategori:Spillere i Håndball-EM 2016 for kvinner
Kategori:Spillere i Håndball-EM 2018 for kvinner
Kategori:Håndballspillere for Byåsen IL
Kategori:Håndballspillere for Vipers Kristiansand
Kategori:Personer fra Stjørdal kommune